### 17.    Beslutning om godkendelse af Folkeskolestrategi med høringssvar

**Åbent**

Sagsnr.: 326-2020-889          J.nr.: 17.01.10           Dokumentnr.:
326-2021-55280

**Sagstype**

Beslutning.

**Resume og sagens baggrund**

Der har i løbet af indeværende skoleår været arbejdet med en
ny folkeskolestrategi, som skal sætte retningen for den fremtidige udvikling af
folkeskolerne. Processen har omfattet åbne, inddragende workshops og en ekstern
analyse af folkeskolen i Kalundborg Kommune. Et indledende udkast til
strategien blev politisk behandlet i januar og februar 2021 og har nu været i
høring og strategien fremlægges til beslutning.

**Indstillinger**

Direktøren indstiller, at

1.    Høringssvarene
tages til efterretning

2.    [adresse]
godkendes.

**Behandling**

Børn- og Familieudvalget, Økonomiudvalget,
Kommunalbestyrelsen.

**Sagsfremstilling**

Børn- og Familieudvalget besluttede den 3. februar 2021 at
sende udkast til folkeskolestrategien i høring. Der er i høringsperioden
modtaget i alt 35 høringssvar fra blandt andre skolebestyrelserne,
MED-udvalgene på skolerne, de faglige organisationer, fælleselevrådet og
Uddannelsesrådet.

*Indhold i strategien*

Gennem processen med udarbejdelse af strategien, er der
opstået idéer og temaer, som dækker mange aspekter af skolernes hverdag. Idéerne
blevet samlet under de fem værdier i Børne- og Ungepolitikken fra 2020. Strategien
er bygget op med et afsnit om hver værdi, som hver især har nogle temaer, der
sættes fokus på. Temaerne ses i nedenstående skema.

|  |  |  |  |  |
| --- | --- | --- | --- | --- |
| Omsorg og  tryghed | Trivsel og  sundhed | Leg og læring | Udviklende  fællesskaber | Uddannelse og klar til fremtiden |
| Gode overgange og samarbejde med dagtilbud    Trygge relationer til professionelle voksne    Forældresamarbejde og forældreunderstøttelse | Engagerede lærere og pædagoger    Bevægelse og udeaktivitet    Stabilt fremmøde | Åben skole    [adresse] læring    Gode læringsmiljøer og samarbejde på tværs af folkeskolerne    Digitale læringsmiljøer og teknologiforståelse | Inklusion og lokale handlemuligheder    Skolefællesskab og synlighed i lokalsamfundet    Høj faglig kvalitet | Elevinddragelse    Uddannelsesby    Flere unge i ungdomsuddannelse    Faglig ledelse |

De enkelte temaer udfoldes i folkeskolestrategien, der er vedlagt.

*Resumé af høringssvarene*

Der er overvejende positive høringssvar på udkastet til
folkeskolestrategi. Dels fremgår det af høringssvarene, at udkastet til
folkeskolestrategien er kort og præcis, som gør den overskuelig for alle
involverede parter (forældre, ledelse, fagprofessionelle) omkring det enkelte
barn. Dels at udkastet giver en fornuftig sammenhæng mellem Børn- og
Ungepolitikken, [adresse] og forslaget til ny Folkeskolestrategi. En
del høringssvar påpeger, at udkastet til folkeskolestrategi forventes omsat i
konkrete handlinger i dialog mellem ledelse og medarbejdere på de enkelte
folkeskoler. Eksempelvis har enkelte høringssvar tilkendegivet, at det er
positivt med bevægelse og udeaktiviteter, strukturerede åben skole tilbud samt
praksisorienterede læringsaktiviteter. Enkelte høringssvar bifalder, at
folkeskolestrategien understøtter ambitionen om, at flere unge kommer i
ungdomsuddannelse.

Enkelte høringssvar tilkendegiver en oplevelse af, at
medarbejderinddragelsen har begrænset sig til besvarelse af en
spørgeskemaundersøgelse samt frivillige workshop udenfor arbejdstiden og uden
lønnet deltagelse. Samtidig påpeges sondringen mellem læring og undervisning.

Flere høringssvar udtrykker behov for at kigge på de fysiske
læringsmiljøer, som kan understøtte en realisering af folkeskolestrategien og
øge det faglige niveau i folkeskolerne. Det omfatter både investeringer i inde-
og udemiljøer samt i digitale læringsmiljøer og teknologiforståelse.

De samlede høringssvar, samt et mere uddybende resumé af disse
er vedlagt.

*Opfølgende konkrete handlinger*

I forhold til realisering af udkast til folkeskolestrategi
til konkrete handlinger, så vil det være en del af den praksisnære faglige
ledelse på folkeskoleområdet. Det kan blandt andet omfatte dialog mellem
direktør og skoleleder ved årlig Kvalitetssamtale, samt dialog mellem ledelse
og medarbejdere på den enkelte folkeskole. På baggrund af en ledelsesmæssig
dialog samt inddragelse af medarbejderne på den enkelte folkeskole, så kan der
udarbejdes en handleplan på hver enkelt folkeskole.

*Baggrund*

Folkeskolerne i Kalundborg Kommune har i de seneste år haft
vanskeligt ved at leve op til de politiske forventninger til, at folkeskolerne kunne
hæve elevernes faglige niveau, sænke fraværet og styrke trivslen. Siden
efteråret 2018 har folkeskolerne arbejdet ud fra målene i ”Forbedring af
resultater i folkeskolen”. Disse mål udløber ved udgangen af skoleåret 2020/21.
Derfor udarbejdes en fælles strategi med gensidige forventninger til
folkeskolernes arbejde og indsatser fra skoleåret 2021/22 og frem. Samtidig har
der i skoleåret 2019/20 været en særlig faglig og ledelsesmæssig opmærksomhed
på i fællesskab at løfte det faglige niveau. Herunder andelen af elever, som
opnår minimum 02 i dansk og matematik.

På Børn- og Familieudvalgsmødet den 12. august 2020 blev det
besluttet, at der skal udarbejdes en samlet og flerårig strategi for
folkeskolerne i Kalundborg Kommune med henblik på at understøtte arbejdet med
at forbedre kvaliteten.

Formålet med strategien er at styrke de strategiske rammer
for elevernes læring og trivsel i folkeskolen. Den nye strategi skal indeholde
klare indsatsområder, som kan skabe en tydelig fælles retning for arbejdet med
at drive og udvikle folkeskolen. Dertil skal strategien beskrive, hvordan der
arbejdes med følgende temaer:

* Bevægelse og udeundervisning som en del af
  læringsmiljøerne.
* Moderne læringsmiljøer med digitalisering og anvendelse af
  læringsportaler.
* Bedre kobling mellem folkeskolen og erhvervslivet.
* Samspillet mellem almen- og specialområdet med fokus på
  inkluderende læringsmiljøer i tilknytning til almenområdet og økonomiske
  strukturer, der understøtter dette.
* Ledelsesstrukturens understøttelse af faglighederne på
  folkeskoleområdet - herunder understøttelse af, at der er ensartede
  forpligtigelser og krav på de enkelte folkeskoler.

Kommissoriet for projektet er vedlagt.

*Processen for udarbejdelse af strategien*

Igennem efteråret har Børn- og Familieudvalget gennemført en
åben, inddragende proces, der har haft til formål at tilvejebringe nye idéer og
perspektiver til en folkeskolestrategi. Der er således gennemført 4 åbne
workshops med temaerne ”Folkeskolen og lokalsamfundet (inkl. erhvervslivet) for
bedre læring”, ”De gode overgange fra dagtilbud til skole og fra skole til uddannelse
for bedre læring”, ”Den gode hverdag i skolen for bedre læring” samt ”Didaktik
og pædagogik i skolen for bedre læring”. Derudover en opsamlende 5. workshop.

Det Nationale Forsknings- og Analysecenter for Velfærd
(VIVE) har desuden gennemført en todelt analyse af folkeskolerne i Kalundborg
Kommune. Analysen omhandler

1.    Faglig kvalitet,
faglig ledelse og implementering af folkeskolereformen (spørgeskema blandt alle
ledere, lærere og pædagoger i folkeskolen i Kalundborg Kommune, samt
fokusgruppeinterviews med alle skoleledere/afdelingsledere)

2.    Elevernes
socioøkonomiske baggrund (registerbaserede oplysninger om alle elever i 9.
klasse og deres forældre, samt spørgeskema blandt alle skoleledere, lærere og
pædagoger på [adresse] folkeskoler)

Links til de to delanalyser er vedlagt.

Strategien tager udgangspunkt i de idéer og perspektiver,
som deltagerne ved workshops er kommet med. VIVE’s analyse understøtter flere
af de temaer, der blev nævnt på temaworkshops og er derfor blevet anvendt til
at kvalificere temaerne. Der er ikke tilføjet nye temaer efter modtagelse af
VIVE’s rapporter.

Der er udarbejdet en forklarende, tegnet animationsvideo,
som illustrerer processen frem mod udarbejdelse af strategien. Der vil, såfremt
strategien godkendes, desuden blive udarbejdet en animationsvideo, der
forklarer indholdet i strategien.

*Organisering*

I forbindelse med forberedelse og opsamling af workshops og
ekstern analyse, så er der etableret en faglig styregruppe med repræsentation
af skolebestyrelserne, Kalundborg Lærerkreds, BUPL, FOA, fagcentrene,
direktøren for fagområdet, samt skolelederforeningen.

Styregruppen har haft fem møder henover efteråret 2020 og
behandlede første udkast til fælles folkeskolestrategi på styregruppemødet den
14. december 2020.

**Økonomiske konsekvenser**

Ingen.

**Børn- og Familieudvalgets møde
den 7. april 2021:**

Flertallet bestående af Line Simonsen (V),
Simon Mortensen (V), Tom Christensen (V) og Birthe Brandt (V) anbefaler,
at

·
[adresse] godkendes

·
Der udarbejdes en handleplan med bred involvering af blandt andre
faglige/pædagogiske personaler, forældre, elever med flere på hver folkeskole i
forbindelse med realiseringen af folkeskolestrategien. Denne opgave
understøttes af Børn, Læring og Uddannelse.

Mindretallet bestående af Gunhild Kristensen (A) og
Richard Berg (F) anbefaler ikke en godkendelse af folkeskolestrategien, da
mindretallet fortsat ikke finder udkastet ordentligt politisk drøftet, herunder
evaluering af alle høringssvarene.

**Økonomiudvalgets møde den 21.
april 2021:**

Flertalsindstillingen fra [adresse] og Familieudvalget
anbefales.

Liste A tager forbehold.

Liste Ø stemte imod.

**Bilag**

|  |  |
| --- | --- |
| Folkeskolestrategi (til godkendelse) | 326-2021-70046 |
| Samlede høringssvar vedr. folkeskolestrategi | 326-2021-70025 |
| Resume af høringssvar | 326-2021-71370 |
| Links til VIVEs analyser af folkeskolerne i Kalundborg Kommune | 326-2021-63654 |
| Kommissorium - Folkeskolestrategi (tilrettet efter 12.08.2020) | 326-2020-253614 |